**POSTIMEES GRUPPI TELEREKLAAMI EESKIRJAD**

1. **KASUTATAVAD MÕISTED**

Käesolevates eeskirjades on kõigil all nimetatud väljenditel kirjutatuna suure algus­tähega, kasutatuna nii ainsuses kui mitmuses, alljärgnev tähendus:

**Postimees Grupp** AS Postimees Grupp;

**Eeskirjad** käesolevad Postimees Grupp telereklaami eeskirjad;

**Kanal(id)** Postimees Grupp vahendatavad programmid (Kanal 2, Duo 3, Duo 4, Duo 5, Duo 6, MyHits, TLC, Discovery, Eesti Kanal, Viasat History, FilmZone, Kanal 7, Kanal 7+, Kino 7, Kidzone Max, Kidzone Mini ja Semejka) koosnimetatuna;

**Klient** isik, kes on oma toote ja/või teenuse reklaamide edastamiseks sõlminud lepingu Postimees Gruppiga või isik, kelle toote ja/või teenuse reklaami­miseks on sõlminud lepingu kolmas isik, sealhulgas reklaami- ja/või meediaagentuur;

**Pooled** Postimees Grupp ja Klient või Tellija koos nimetatuna;

**Reklaam** äriteated meediateenuste seaduse tähenduses;

**Reklaammaterjal** Kliendi toote või teenuse reklaam vormis, mis võimaldab selle edastamist televisioonis;

# **Reklaamiaeg** Postimees Gruppi poolt vahendatavate kanalite

# saateaeg, mida kasutatakse reklaami edastamiseks;

**Tellija** isik, kes on sõlminud Postimees Gruppiga lepingu Klientide

reklaamide edastamiseks Postimees Gruppi poolt

vahendatavates kanalites ning kes esitab Postimees Gruppile tellimuse

reklaamiaja kasutamiseks, aga samuti Klient, kui ta esitab ise tellimusi;

**Tellimus** Tellija poolt esitatud kirjalik taotlus ostetud reklaamiaja kasutamiseks;

1. **ÜLDSÄTTED**
   1. Eeskirjad reguleerivad reklaami edastamist Postimees Gruppi poolt vahendatavates Kanalites ning sellest tulenevaid suhteid Poolte vahel.
   2. Eeskirjadega täpsustatakse lepingu alusel ostetud Reklaamiaja kasutamine.
   3. Eeskirjad on Reklaamiaja ostja ja Postimees Gruppi vahel sõlmitud lepingu lahutamatuks osaks. Vastuolu korral lepingu ja Eeskirjades sätestatu vahel kehtivad lepingus fikseeritud tingimused.
2. **REKLAAMIAJA TELLIMINE**

**3.1 Tellija kohustused:**

* + 1. esitada vähemalt 7 (seitse) tööpäeva enne Reklaami soovitud esimest edastamist.
    2. Tellimus, mis peab sisaldama alljärgne­vaid andmeid:

1. Kliendi juriidiline nimi
2. Agentuuri juriidiline nimi (arve saaja)

c. Kliendi kampaania nimetus

d. Sihtrühm, kellele kampaania on suunatud

e. Reklaami/kampaania kuupäev/periood

f. Kampaania maksumus

g. Kanal, milles Reklaami esitamist soovitakse

h. Reklaamklipi pikkus(ed)

i. TVR tellimused edastada Postimees Gruppi poolt ette antud formaadis

j. Kampaania edastada kuude lõikes eraldi, kui kampaania periood hõlmab erinevaid kuid

k. Vajadusel erimärkused, mis on seotud tellitava kampaania edastamisega;

3.1.2 läbi vaadata ja vajaduse korral teha vastu ettepanekuid 3 (kolme) tööpäeva jooksul alates Postimees Gruppilt vastuse saamist Tellimusele. Vastu ettepanekute tegemiseks ettenähtud tähtaja möödumisel Tellimus jõustub, kui vastu ­ette­panekuid ei esitatud;

* + 1. tasuda õigeaegselt Reklaami edastamise eest Reklaamiaja ostulepingus kokku­lepitud summa Postimees Gruppi poolt esitatud arve(te) alusel arve(te)l märgitud tähtajaks, tasumisega viivitamise korral aga maksta viivist;
    2. maksta kokkulepitud Reklaamiaja kasutamata jätmise eest leppetrahvi vastavalt Eeskirjade punktile 5.2
    3. TVR tellimuses peab olema fikseeritud TRP/GRP lõppeesmärk ja lõplik eelarve.

1. **TELLIMUSTE VASTUVÕTMINE, KINNITAMINE JA REKLAAMI EDASTAMINE**

**4.1 Postimees Gruppi kohustused:**

* + 1. läbi vaadata saabunud Tellimused ja teatada Tellijale kas:
* Tellimuse kinnitamisest,
* Tellimuse tagasilükkamisest, kuna tellitav Reklaamiaeg on juba müüdud;
  + 1. Tellijalt laekunud Tellimuse kohta esitada Tellijale 3 (kolme) tööpäeva jooksul kalkulatsioon tellitud Reklaamiaja maksumuse kohta;
    2. edastada tellitud Reklaamid vastavalt kinnitatud Tellimusele;
    3. asendada tellitud ja kinnitatud Reklaamiaeg samaväärsega juhul, kui Reklaame ei edastatud või edastati ebakvaliteetselt, kooskõlastades uue Reklaamiaja eelnevalt Tellijaga;
    4. teavitada Klienti ja/või Tellijat uute Reklaamiaja hindade kehtestamisest üks kuu ette;
    5. esitada Tellijale 2 (kahe) tööpäeva jooksul Tellija Reklaammaterjali vastuvõtmisest kirjalik pretensioon, kui üleantud Reklaammaterjal on kas tehniliselt ebakvaliteetne või mittevastavuses kehtiva seadusandlusega. Kui nimetatud tähtaja jooksul pretensiooni ei esitata, loetakse Reklaammaterjal aktsepteerituks. Kui Tellija esitab reklaammaterjali vähem kui 4 tööpäeva enne reklaamikampaaniat, ei ole Postimees Grupp kohustatud järgima käesolevas punktis toodud tähtaegu.

**4.2 Postimees Gruppi õigused:**

4.2.1 keelduda Tellimuse vastuvõtmisest:

- kui Tellija ei ole õigeaegselt tasunud varem ostetud Reklaamiaja eest;

- kui Tellija pole järginud käesolevates eeskirjades sätestatut;

- AS Postimees Grupi vahendatavates kanalites ei avaldata reklaame, mis on vastuolus kehtivate õigusaktidega, milles nõutakse raha ettesaatmist, milles esitatakse nimelisi võlanõudeid, mis kahjustavad meie väljaannete mainet või mis võivad tekitada AS Postimees Grupile kahju, milles on kasutatud pornograafilisi või vägivalda propageerivaid kujunduselemente.

- kui Tellija poolt tellitud Reklaami ei ole võimalik edastada seoses puudustega üleantud

materjali tehnilises kvaliteedis või kui reklaammaterjali sisu või vorm on vastuolus Eesti

Vabariigi õigusaktidega.

4.2.2 Muuta Eeskirju, teavitades sellest Tellijaid 30 päeva ette.

1. **TELLITUD REKLAAMIAJA MUUTMINE**
   1. Reklaamiaega, mille kasutamises on Pooled kokkuleppele jõudnud, saab muuta ainult Poolte kirjalikul kokkuleppel.
   2. Tellijal on õigus loobuda kokkulepitud Reklaamiaja kasutamisest või Poolte kokkuleppel muuta reklaami edastamise aega, esitades Postimees Gruppile vastavasisulise kirjaliku taotluse ning tasudes leppetrahvi alljärgnevalt:

- kui loobumine või muutmine toimub vähemalt 10 (kümme) tööpäeva enne Reklaami eetris edastamise tähtaega, siis Tellija leppetrahvi ei maksa;

- kui loobumine või muutmine toimub vähem kui 10 (kümme) tööpäeva enne Reklaami eetris edastamise tähtaega, kohustub Tellija tasuma leppetrahvi 80 (kaheksakümmend) % ulatuses muudetava Reklaamiaja maksumusest

- kui kampaania muutmine toimub rohkem kui 1 kord, kohustub Tellija tasuma leppetrahvi 80 (kaheksakümmend) % ulatuses muudetava Reklaamiaja maksumusest lisaks.

1. **NÕUDED REKLAAMILE**

* 1. Tellija poolt üle antud Reklaammaterjal peab vastama Eesti Vabariigis kehtivate õigusaktide, sealhulgas reklaami avalikustamist reguleerivate õigusaktide nõuetele.
  2. Tellija poolt üle antud Reklaammaterjal peab olema tehniliselt kvaliteetne, võimalda­maks tema kvaliteetset edastamist televisioonis.

1. **REKLAAMI ÜLEANDMINE**
   1. Tellija on kohustatud Reklaammaterjali Postimees Gruppile üle andma failina Postimees Gruppi poolt nõutavas formaadis laetuna Postimees Gruppi poolt näidatud FTP aadressile või kokkuleppel ka tellija FTP aadressile hiljemalt 4 (neli) tööpäeva\* enne selle edastamise kokkulepitud tähtaega. Kui Reklaammaterjal antakse Postimees Gruppile üle hiljem kui 4 (neli) tööpäeva enne vastava klipi eetriaega, klippe ei edastata, kuid Tellija tasub 100 (ükssada) % tellitud Reklaamiaja maksumusest. Kui esitatud Tellimus põhineb reaalsetel reitingutel, siis arvutatakse Reklaamiaja maksumus Tellimuse pauside Postimees Gruppi poolt ennustatud reitingute alusel.

*\*Pühadest tingitud erigraafiku saadame kuu pausidega*

* 1. Postimees Gruppi poolt nõutav failiformaat on XD Cam HD 422 1080i50. Palume enne klipi tegemist tutvuda meie tehniliste tingimustega.
  2. Tellimuses märgitud reklaamiklipp ja FTP´sse üles laetav reklaamiklipp peavad olema ühe ja sama nimega.
  3. Ühe ja sama reklaamiklipi üle salvestamine on tasuline alates teisest üle salvestamisest – hind alates 100 eurot + käibemaks iga üle salvestamise kohta.
  4. Kui teleplaneerijale ei ole uue reklaamklipi ftp-sse laadimisest kirjalikult teada antud, siis reklaamklippi ei vahetata.
  5. Klipi *voice over*-i keel peab olema märgitud klipi nimes
  6. Postimees Gruppile saadetud reklaamklipp peab olema kaadritäpsusega (näiteks 10 sekundiline klipp peab olema 10 sekundit ja 0 kaadrit). Kui Tellija edastab Postimees Gruppile ebatäpse pikkusega klipi, siis arvestatakse klipi eetrikõlbulikuks tegemise tasuks 50€.

1. **TULEMUSED JA KOMPENSATSIOONID**
   1. Kampaaniate tulemuste arvestamisel võrreldakse Tellimuse vastuvõtmisel kinnitatud reitinguid tegelikult saadud reitingutega (Live + VOSDAL + TSV 7 päeva).
   2. Juhul, kui tegelikult saadud reitingumaht on kinnitatud Tellimuse mahust väiksem (RBS kampaaniate puhul rohkem kui 5% väiksem ja TVR kampaaniate puhul 3%), arvestatakse välja vastava kampaania rahaline maksumus kõikides kasutatavates kanalites tegelike reitingute alusel. Kui kanalite üleselt summeeritud reklaamikampaania tegelik rahaline väärtus on väiksem kinnitatud reklaamikampaania rahalisest väärtusest, kuulub vähem saadud rahaline maksumus kompenseerimisele uue Reklaamiajaga sama kampaania jooksul või poolte kokkuleppel järgmise kampaania jooksul, kuid mitte rohkem kui 20 (kakskümmend) % tellitava kampaania mahust. Ühes kalendriaastas kasutamata jäänud kompensatsiooni kasutamise lõpptähtaeg on järgmise kalendriaasta 15. Veebruar.
   3. Juhul, kui RBS kampaania tulemus on kokkuvõttes lubatud 5% piirides, aga:

* klipipikkuse lõikes erines tegelik tulemus tellitust rohkem kui 10% tellitud TRP mahu absoluutväärtusest

või

* ajatsoonide lõikes erines tegelik tulemus tellitust rohkem kui 10% tellitud TRP mahu absoluutväärtusest

tekib õigus võimaliku kompensatsioonisumma välja arvutamiseks punktis 8.2 kirjeldatud viisil.

* RBS tellimus sisaldab vaid ühte ajatsooni, ei garanteeri Postimees Grupp kampaania tulemust.
* RBS tellimusel positsiooni ostes ei arvestata ajatsoone eraldiseisvalt.
* Kui kanalite üleselt summeeritud reklaamikampaania tegelik rahaline väärtus on kõrgem kinnitatud reklaamikampaania rahalisest väärtusest, ei kuulu klipipikkuse ja ajatsooni lõikes vähem saadud TRP vahe kompenseerimisele. *Näiteks: Kui on tellitud 50% offPT ajatsooni aga saadud 30% ja ülejäänud TRP on käinud eetris PT ajatsoonis, siis kompensatsiooni ei teki.*
  1. Kompensatsioon ei kuulu välja arvestamisele juhul, kui kampaania TRP kogus on täis aga kõik soovitud positsioonid ei ole maha mängitud.
  2. Kampaania tulemuste kompenseerimisel lähtume TRP mahust mitte eetrikordadest.
  3. Eetris olevale kompensatsioonile ei teki omakorda õigust kompensatsiooniks.
  4. Soov kampaania tulemuste arvestamiseks ning tellitud ja tegelikult saadud mahtude võrdlemiseks tuleb esitada hiljemalt kampaania edastamise kuule järgneva kalendrikuu jooksul.
  5. Kompensatsioonina ettenähtud Reklaamiaega on võimalik kasutada reklaamikampaania eetris oleku kuule järgneva kolme kalendrikuu jooksul.
  6. Postimees Grupp ei garanteeri ega kompenseeri alla 7 järjestikuse tööpäeva RBS kampaania pikkuse korral tellitud/planeeritud tulemust.

1. **VASTUTUS**
   1. Tellija vastutab Postimees Gruppile edastamiseks üle antud reklaamide sisu vastavuse eest Eesti Vabariigi õigusaktidele ning hüvitab Postimees Gruppile kogu materiaalse kahju, mis tekib õigusaktide nõuetele mittevastava reklaami edastamisest.
   2. Lepingu alusel tasumisele kuuluvatest maksetest loetakse tasutuks esimeses järjekorras lepingu täitmisega, sealhulgas täitmisele sundimisega seotud Postimees Gruppi kulud sealhulgas kohtukulud, kulud õigusabile, seejärel trahvid ja viivised, seejärel muud lepingu alusel tasumisele kuuluvad maksed. Eeltoodud võlgnevuse kustutamise järjekorda saab muuta ainult Postimees Grupp ja Tellija kirjalikul kokkuleppel. Juhul, kui Postimees Grupp loeb Tellija mõne makse täielikult või osaliselt kulude, viiviste või muude maksete katteks, teatab Postimees Gruppi sellest Tellijale hiljemalt 45 päeva jooksul.